Suchinthana/ta-wikipedia huggingface dataset:
மலைச் சவுக்கு

மலைச் சவுக்கு அல்லது வெள்ளோக்கு (Grevillia robusta) என்பது ஒரு மரமாகும். இது கூம்பு வடிவமும், பளிச்சென மின்னும் புறணியிலை போன்ற பிளவுகளுள்ள இலைகளும், மஞ்சள் நிறப் பூக்களும் உடைய அழகிய மரம். இது  புரோடியேசி குடும்பத்தைச் சார்ந்தது.  லண்டனிலுள்ள  ராயல் தோட்டக்கலை நிறுவனத்தை நிர்மாணித்தவர்களுள் ஒருவராகிய  ரைட்  ஆனரபிள் சார்லஸ் பிரான்சிஸ் க்ரேவில்லி என்பவரின் நினைவாக முதற்பெயர் சூட்டப்பட்டுள்ளது. இந்த க்ரிவில்லியா இனத்தில் பெரிய மரமாக மலைச் சவுக்கு இருப்பதால், இதற்கு ரோபேஸ்டா என்ற பெயரை இணைத்தனர்.

பொது பண்புகள் 
மலைச்  சவுக்கின் தாயகம் ஆஸ்திரேலியாவில் உள்ள குயின்ஸ்லாந்து மற்றும் நியூசவுத்வேல்ஸ் பகுதிகளாகும். இந்திய, ஸ்ரீலங்கா போன்ற நாடுகளில் மித வெப்பப் பகுதிகளில் பரவியுள்ளது. வட இந்தியாவில் டேஹ்ரடுன்பகுதியிலும், தென் இந்தியாவில் நீலகிரி, ஏற்காடு பகுதிகளிலும் வளர்கின்றன. கோவை மற்றும் பொள்ளாச்சி ஆகிய இடங்களில் சமவெளியிலும் வளர்கிறது. 

மலைச் சவுக்கு, நெடிதுயர்ந்து வளரும். 18 முதல் 35 மீட்டர் உயரத்தையும் எட்டிடும்.  கூம்பு வடிவ தழையமைப்புடன் இருக்கும்.  பசுமை மாறா  மரமாகும். மரப் பட்டை சாம்பல் நிறமுடையது. இதன் இலைகள் புறணி இலைகளைப் போன்று. பல பிளவுகளுடன் இருக்கும்.  மாற்று இலைஅமைப்புடையது.  பிளவு இலைகள் 4 - 9செ. மீட்டர் நீளத்துடன் பல ஈட்டி போன்ற நாக்குகளையும் கொண்டிருக்கும்.  இலையின் மேற்புறம் நல்ல பச்சை நிறமாகவும், கீழ்ப்புறம்  வெள்ளி நிறத்தில் மென் மயிர்கள் அடர்ந்துமிருக்கும. சூரிய ஒளியில் இலைகள் அசையும் பொழுது அடிப்புறம் நன்கு  பளபளப்பாகப் பிரகாசிக்கும். அதன் காரணமாக, வெள்ளி ஓக் (சில்வர் ஓக் ) என்ற பெயரும் ஆங்கிலத்தில் ஏற்பட்டுள்ளது.

ஏற்காட்டில் ஆண்டிற்கு இரு முறை பூக்கிறது. பிற  இடங்களில் ஒரே ஒரு தடவை தான் பூக்கிறது.   பின்பு நீளமான தட்டையான நெற்றுக்கள் உருவாகும். இவை ஒருபுறமாகப் பிளந்து, விதைகள் சிதறும்.  ஒரு நெற்றில் 1 - 2 விதைகள் இருக்கும்.  1 செ.மீட்டர் அளவில் கோள வடிவமுடைய விதைகள் பழுப்பு நிறத்தில் சிறு இறக்கையுடனிருக்கும்.

பயன்கள் 
1. காபி, தேயிலைத் தோட்டங்களுக்கு இலை சிறந்த தழை எருவாகும். இலைகளில் குயிராகிடல் (Queorachitol) மற்றும் அர்புடின் (arbutin) என்ற ஆல்கலாய்டுகள் உள்ளன.

2. மலர்களில் பீடா - கரோடின், லுடின் மற்றும் கிரிப்டோ சாந்தின் என்ற நிறமிகள் உள்ளன.

3. மரப்  பட்டையில், டானின் பொருள் உள்ளது.

4.மலைச் சவுக்கு மரம் பல்வேறு  மரச்சாமான்கள் செய்யவும், காகிதக் குழம்பு செய்யவும் ஏற்றது.

உசாத்துணைகள் 
1.   Mani P.S & Kamala Nagarajan (1994). Valamtharum marangal - Part - 5, Chennai, New century book house pvt ltd.,

2.  Overseas-grown Australian Timber Species Retrieved on 11  2017.

மேற்கோள்கள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
மரங்கள்
தமிழக ஆசிரியர்கள் தொடங்கிய தாவரவியல் கட்டுரைகள்
விஜய் கேல்கர்

விஜய் எல். கேல்கர் (Vijay L. Kelkar) (பிறப்பு 15 மே 1942) ஓர் இந்தியப் பொருளாதார வல்லுநரும், கல்வியாளரும் ஆவார், இவர் இப்போது  புது தில்லியில் உள்ள ஒட்டாவா, இந்தியா வளர்ச்சி அறக்கட்டளையின் கூட்டமைவுகளின் பேரவை தலவர் ஆவார். இவர் ஜவானி சமூக முன்முயர்சி அமைப்பின் தலைவரும் ஆவார். ஜவானி என்பது மராட்டிய வணிக, தொழில், வேளாண் முன்முனைவு (MCCIA)அமைப்பாகும்  பூனாவில் இவர் ஆ.பி. புட்டபர்த்தி சார்ந்த சிறீசத்திய சாய் மைய அறக்கட்டளை உறுப்பினராக 2014 சனவரி 4 அன்றில் இருந்துவருகிறார். இவர் 2010 வரை நிதி ஆணையத்தின் தலைவராக இருந்தார்.
இவர் 2010 வரை நிதி ஆணையத்தின் தலைவராக இருந்தார்.  இவர், முன்பு 2002 முதல் 2004 வரை நிதி அமைச்சரின் தொடக்கநிலை அறிவுரைஞராக இருந்தார்.   இவர் இந்தியப் பொருளியல் சீர்திருத்தத்தில் முதன்மையான பாத்திரம் வகித்துள்ளார்.  இதர்ௐஉ முபு இவர்,  1998 முதல் 1999 வரை இந்திய அரசு, நிதித்துறை செயலராக இருந்துள்ளார். 1999 இல், இவர் ந்தியா, வஙதேசம், பூட்டான், சிறிலங்கா பன்னாட்டுப் பண நிதியத்தில்(IMF) செயல் இயக்குநராக பதவி அமர்த்தம் பெற்றார்.

தொடக்கநிலை  வாழ்க்கை 
கேல்கர்  பூனே பி.கே. பொறியியல்கல்லூரியில் 1963 இல் பொறியியல் இளவல் பட்டமும்  அமெரிக்க மினசோட்டா பல்கலைக்கழகத்தில் 1965 இல் மூதறிவியல் பட்டமும் 1970 களில் கலிபோர்னியா பெர்க்லி பல்கலைக்கழகத்தில் பொருளாதார பிாிவில் முனைவர் பட்டமும் பெற்றாா்.

தொழில் 
கேல்கர் இந்தியாவின் நிர்வாக பணியாளர்கள் கல்லூரி ஐதராபாத், பொருளாதார மேம்பாடு, நிர்வாக மையம், காத்மாண்டு, நேபாளம், தெற்கு ஆசியா நிறுவனம்,  ஐடல்பெர்கு பல்கலைக்கழகம், செருமனி, கலிபோர்னியா பல்கலைக்கழகம், பெர்க்லி ஆகியவற்றில் கற்றுக் கொண்டார்.

அவர் இந்திய அரசிலும் அதே போல் பன்னாட்டு அமைப்புகளிலும் பல்வேறு மூத்த நிலைப் பதவிகளை வகித்துள்ளார்:

 தலவர்,  இந்தியப் புள்ளியியல் நிறுவனம்
 தலைவர், CSIR-தொழில் தனியார் குழுமம் (www.csirtech.com)
 தலவர், தேசிய பங்கு வணிகம், இந்தியா வ-து
 தலவர், கூட்டமைவுகளின் பேரவை, Ottawa 
 தலைவர்,  இந்திய வளர்ச்சி அறக்கட்டளை
 துணைத்தலைவர், பூனா பன்னாட்டு மையம்

குழுக்கள்,  ஆணையங்கள் தலைமை 
 .இந்தியாவில் PPP மீதான கேல்கர் குழு என்.சி.ஏ.டி. கூட்டு நிறுவனம் (90 இருக்கை தேசிய மக்கள் விமானம்)
  மக்கள்குழுவை உருக்கும் திட்டக்குழு
 கேல்கர் அரும்பணிக்குழு.  இது இந்திய சரக்கு, சேவை வரிகளைத் தீர்மானித்தது

விருதுகள் 
2011 ஆம் ஆண்டு சனவரியில் கேல்கருக்குப் பத்ம விபூசண் விருது வழங்கப்பட்டது.

தனிப்பட்ட வாழ்க்கை 
.விஜய் கேல்கர் திருமணம் செய்து கொண்டார். அவருக்கு ஒரு மகளுண்டு.

மேற்கோள்கள் 

1942 பிறப்புகள்
வாழும் நபர்கள்
மராத்தியர்கள்
மகாராட்டிர அறிவியலாளர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கும்பகோணம் வருவாய் கோட்டம்

கும்பகோணம் வருவாய் கோட்டம் என்பது இந்தியாவின், தமிழ்நாட்டின், தஞ்சாவூர் மாவட்டத்தில்  உள்ள ஒரு வருவாய் கோட்டம் ஆகும். இதில் கும்பகோணம், பாபநாசம், திருவிடைமருதூர் ஆகிய வட்டங்களை உள்ளடக்கியது.

மேற்கோள் 
 

தஞ்சாவூர் மாவட்ட வருவாய் கோட்டங்கள்
திட்டமிட்ட கற்றல்

திட்டமிட்ட கற்றல் (Programmed learning) என்பது ஒரு ஆராய்ச்சி அடிப்படையிலான கற்றல் முறை ஆகும். இது கற்பவர்களுக்கு வெற்றிகரமாக பயன்படும் முறை.இந்த முறையானது பல்வேறுபட்ட உளவியலாளர்கள் மற்றும் கல்வியாளர்களின் ஆய்வுகளால் வழி நடத்தப்படுகிறது. கற்றல் பொருள் என்பது ஒரு வகையான பாடநூல் வடிவிலோ அல்லது கற்பித்தல் இயந்திர வடிவிலோ அல்லது கணினி வடிவிலோ இருக்கலாம். இந்த கற்றல் பொருளானது கற்பிக்கப்பட அல்லது கற்க வேண்டிய பாடப்பொருளை ஒரு தருக்கரீதியான அல்லது சோதித்தறியப்பட்ட வரிசையில் வழங்குகிறது. இதன் பாடப்பொருள் சிறிய படிநிலைகளில் சிறு சிறு பகுதிகளாக வழங்கப்பட்டுள்ளது.  ஒவ்வொரு படியினையும் முடித்தபிறகு,புரிந்துகொள்ளலை மதிப்பீடு செய்வதற்கான கேள்விகள் இருக்கின்றன. உடனடியாக சரியான பதில்களும் காட்டப்படுகின்றன. இதன்மூலம் கற்பவர்கள், கற்கும்  ஒவ்வொரு படிநிலையிலும் பதிலளிக்கவும், தாங்கள் கற்றுக்கொண்ட அளவை மதிப்பிடவும் முடிகிறது..

திட்டமிட்ட கற்றலை முன்கூட்டியே ஊகித்த எட்வர்ட் லீ தார்ண்டைக் 1912-இல் இவ்வாறு குறிப்பிடுகிறார்:

"தார்ண்டைக், அவரது கருத்துக்களைக் கொண்டு மேற்பட்டு எதுவும் செய்யவில்லை. ஆனால், இவ்வாறான முதலாவது கற்றல் இயந்திரத்தை 1926-ஆம் ஆண்டில் சிட்னி. எல். பிரேசி உருவாக்கினார். முதலில் சுய மதிப்பீட்டு முறையாகத் துவங்கிய இது... அதனது கற்பிக்கும் திறனையும் வெளிப்படுத்தியது"

மேற்கோள்கள்

வெளி இணைப்புகள்
Page at lrs.ed.uiuc.edu

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
கற்றல்
தீரன் நகர்

தீரன் நகர் திருச்சி அருகில் உள்ளது. இந்தப் பகுதியின் பக்கத்தில் பிராட்டியூர்  வருகிறது. திருச்சி மாநகராட்சியின் வார்டு எண் 40 என குறிப்பிடப்படுகிறது. தீரன் நகர் குடியிருப்புப் பகுதி மற்றும் போக்குவரத்து பணிமனையைக் கொண்டுள்ளது. சுதந்திரப் போராட்ட வீரர் தீரனின் நினைவாக விளங்குகிறது. தேசிய நெடுஞ்சாலை 45இல் (திருச்சி-சென்னை) அமைந்துள்ள தீரன் நகரில் கிட்டத்தட்ட 500 முதல் 600 குடும்பங்கள் உள்ளன.

மேற்கோள்கள்

திருச்சிராப்பள்ளியின் சுற்றுப்புறங்களும் புறநகரங்களும்
ஆஸ்பால்ட்

ஆஸ்பால்ட் (Asphalt) என்பது கருப்பு அல்லது கரும்பழுப்பு நிறமுள்ள ஒரு தாது ஆகும். இது இயற்கையாக பல இடங்களில் கிடைக்கிறது.  மேற்கு இந்தியத் தீவிலுள்ள டிரினிடாட் என்னுமிடத்தில் 100 ஏக்கர் பரப்பிற்கு 285 அடி ஆழம்  வரை பரவியுள்ளது.  டிரினிடாட் உலகத்தில் அதிகமாக ஆஸ்பால்ட் கிடைக்கும் இடங்களில் ஒன்று.  சாலை போடப்பயன்படும் `தார் என்று நாம் வழங்கும் சொல் இதையே குறிக்கிறது. பெட்ரோலியம் தாதுவைக் காய்ச்சி வடித்தால் அடியில் தங்கும் உபபொருளும் இதுவே.  இம்மாதிரியாகக் கிடைக்கும்.  ஆஸ்பால்ட் அமெரிக்காவில் அதிக அளவில் உற்பத்தியாகிறது.

கருங்கல்லை உடைத்துத் தூளாக்கி அத்துடன் சுமார் 12-ல் ஒரு பங்கு ஆஸ்பால்ட்டை கலக்கிறார்கள்.  சுமார் 2000 C அளவிற்குச் சூடுபடுத்தி நன்றாகக் கலந்து சாலையின் மேல் பரப்பி உருளையைக் கொண்டு அமுக்கிச் சமப்படுத்துகிறார்கள்.  குளிர்ந்தவுடன் சாலை பயன்படுத்தத் தயாராகிவிடுகிறது.

ஆஸ்பால்ட் நீரை எதிர்க்கும் தன்மை வாய்ந்தது. எனவே கூடாரங்களின் மீதும் வண்டிகளின் மீதும் போர்த்தும் தார்ப்பாலின் போர்வைகள் ஆஸ்பால்டைக் கொண்டு தயாரிக்கப்படுகிறது. நீர் ஒழுக்கு இல்லாமலிருக கூரைகளின் மீது ஆஸ்பால்டை பூசுவதும் உண்டு. பல ஆயிரம் ஆண்டுகளுக்கு முன்பே பாபிலோனிய நகரத்து சாலைகளில் ஆஸ்பால்ட்டை பயன்படுத்தியுள்ளனர் என்பது குறிப்பிடத்தக்கது.

மேற்கோள்கள்    

படிக உருவமற்ற திண்மங்கள்
கட்டிடப் பொருட்கள்
வேதிக் கலவைகள்
பன்னாட்டு மாவுப்பொருள் ஆராய்ச்சி நிறுவனம்

பன்னாட்டு மாவுப்பொருள் ஆராய்ச்சி நிறுவனம் (International Starch Institute) என்பது டென்மார்க்கில் அமைந்துள்ள ஒரு பன்னாட்டு ஆராய்ச்சி நிறுவனமாகும். இது  டென்மார்க் பல்கலைக் கழக வளாகத்தில், ஆர்ஹஸ்டேனிஷ் மாவுச்சத்து தொழிற்சாலையின் அருகில் அமைந்துள்ளது. டென்மார்க்கின் சுற்றுச் சூழலியல் துறையுடன் இணைந்து இந்நிறுவனம் வாழைப்பழச் சாற்றினை மறுசுழற்சி செய்யும் ஆய்வை மேற்கொண்டது. அவ்வாய்வின் விளைவாக, பழச்சாறு செயற்கை உரமாகப் பயன்படக் கூடியதென்பது அறியப்பட்டது.

பன்னாட்டுச் சந்தையில் வாழை மாவுப்பொருள் அறிமுகமானது. உணவுப் பதப்படுத்துதலில் ஒட்டுவிப்பானாகவும், தன்மைப்படுத்துவானாகவும் செயல்படுகிறது.

மேற்கோள்

வெளியிணைப்புகள்
அதிகாரப்பூர்வ இணையதளம்

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
டென்மார்க்
நைலான் கயிறு யுக்தி

நைலான் கயிறு யுக்தி (Nylon rope trick) என்பது படிமுறை வளா்ச்சி பலபடியாக்கல் வினையின் சில அடிப்படை வேதியியல் கொள்கைகளை விளக்கும் ஒரு அறிவியல்பூா்வமான செய்துகாட்டல் ஆகும். இது மாணவா்களுக்கும் இதர பாா்வையாளா்களுக்கும் செயற்கை பலபடி தயாாித்தலில் ஒரு கைதோ்ந்த செய்துகாட்டல் அனுபவத்தை அளிக்கிறது.

நைலான் கயிறு யுக்தியில் பொதுவாக அலிபாட்டிக் டை அமீனின் நீா்கரைசலும், அலிபாட்டிக் டை அமில குளோரைடு கரைசலும் (நீாில் கரையாத ஒரு கரைப்பானில் உருவாக்கப்பட்ட கரைசலோடு) நைலான் வகையான ஒரு செயற்கை பாலியமைடினைத் தருமாறு பயன்படுத்தப்படுகிறது. பொதுவாக நைலான் 610 பயன்படுhttps://www.facebook.com/MahalingamRethinavelத்தப்படுகிறது. இதில் ஹெக்சாமெத்திலின் டை அமீனானது 0.40 மோல்கள்/ டெசிலிட்டா் செறிவு உடைய நீாில் கரைக்கப்படுகிறது.  செபக்காயில் குளோரைடும் சைக்ளோ ஹெக்சேன் (0.15 மோல்கள்/ டெசிலிட்டா் -செறிவு உடைய) சோ்ந்த கரைசலானது நீா் கரைசலின் மேல் பரப்பிவிடப்படுகிறது. இந்த வினையானது கண்ணாடி குடுவையில் நிகழ்த்தப்படுகிறது.  நைலான் 610 பலபடியானது நீா் மற்றும் சைக்ளோஹைக்சேன் படலத்திற்கிடையில் ஒரு நெகிழ்வான படலமாக உருவாகும் வண்ணம் இந்த கரைசலானது கிளரப்படவில்லை. இது ஒரு இடைமுகபலபடி வினையாகும்.  சோதனையாளா், பலபடி படலமானது கயிறு அல்லது இழை வடிவில் கிடைத்திடுமாறு சோதனைக் கலனின் மேல் உள்ள ஒரு சுழலும் கம்பியின் மேல் சேகாிக்கிறாா். இவ்வாறு நீா் மற்றும் சைக்ளோ ஹெக்சேன் படலத்திற்கிடையில் பலபடி உருவாக உருவாக சுழலும் கம்பியின் மேல் தொடா்ச்சியான கயிறாக சேகாிக்கப்படுகிறது.  நைலான் 66 என்ற பலபடியும் இவ்வாறே ஆய்வகத்தில் உருவாக்கப்படுகிறது.

நைலான் கயிறு உத்தி செயல்முறையை நடத்துவதற்கான பிரதிநிதித்துவ நடைமுறைகள் மற்றும் உபகரணங்கள் பட்டியல்கள் நிறைய எழுத்துவடிவிலான விளக்கங்கள் நடைமுறைகளில் கிடைக்கின்றன.

இந்த நைலான் கயிறு யுக்தியானது அமொிக்க வேதியியலா் ஸ்டீபனிவோலெக் என்பவரால் அறிவியல் நிரூபனமாக உருவாக்கப்பட்டது.

படக்காட்சியகம்

மேற்கோள்கள் 

வேதியியல்
வேதியியல் பரிசோதனைகள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
ஜெரார்ட் ஏகன்

ஜெரார்ட் எகன் (Gerard Egan) என்பவர் 1970 களில் அபிவிருத்தி சார்ந்த வள நிறுவனத்தை நிறுவியவராவார். இவர் இசுக்கொட்லாந்தின், கிளாஸ்கோவில் பிறந்தவர் ஆவார். 2005 ஆம் ஆண்டு வரை, ஜெரார்ட் எகன்  சிகாகோவின் லொயோலா பல்கலைக்கழகத்தில் நிறுவன அபிவிருத்தி மையத்திற்கான நிறுவன ஆய்வுகள் மற்றும் உளவியல் மற்றும் திட்ட இயக்குனராக பேராசிரியராக இருந்தார்.

மேற்கோள்கள் 

வாழும் நபர்கள்
இசுக்காட்லாந்து அறிவியலாளர்கள்
1930 பிறப்புகள்
தாருல் உலூம் தேவ்பந்த்

தாருல் உலூம் தேவ்பந்த் (Darul Uloom Deoband) என்பது இந்தியாவில் இசுலாமிய தியோபந்தி கருத்துகளைக் கொண்ட கல்லூரி ஆகும். இது இந்தியாவின் உத்தரப் பிரதேச மாநிலத்தின் சகரன்பூர் மாவட்டத்தில் உள்ள தேவபந்து நகரில் அமைந்துள்ளது. இக்கல்லூரி 1866 இல் முகமது காசிம் நந்தோவி, ரசீத் அகமது காங்கோஹி, மற்றும் ஆபித் ஹுசைன் ஆகிய உலமாக்களால் ஆரம்பிக்கப்பட்டது.

பாடத் திட்டம்
இக்கல்லூரியில் அரபி, இந்தி, உருது, பாரசீக மொழி ஆங்கிலம் ஆகிய மொழிகளும் இசுலாமிய தத்துவங்களும், முகம்மது நபியின் போதனைகளான ஹதீஸ்களும் கற்பிக்கப்படுகிறது.

ஜகாத்
பல்வேறு பிரச்சனைகளுக்கு இசுலாமிய அடிப்படையிலான தீர்ப்புகள் எனப்படும் பத்வா இங்கு கூறப்படுகிறது. இந்த பத்வா காஜி எனப்படும் இசுலாமிய சட்ட மேதைகளால் கூறப்படுகிறது. இங்கு பத்வா கூற பெண்களும் பயிற்றுவிக்கப்படுகின்றனர்..

மேற்கோள்கள்

சகாரன்பூர் மாவட்டம்
இசுலாமிய சிந்தனைப் பள்ளிகள்
இந்தியாவில் உள்ள இசுலாமியக் கல்லூரிகள்
வசந்தி (திரைப்படம்)

வசந்தி 1988 ஆம் ஆண்டு வெளிவந்த தமிழகத் தமிழ்த் திரைப்படம். சித்ராலயா கோபு இயக்கிய இப்படத்தில் மோகன், மாதுரி, தேவிலலிதா, மனோரமா, எஸ். எஸ். சந்திரன், வினுச்சக்ரவரத்தி  மற்றும் லூஸ் மோகன் ஆகியோர் நடித்திருந்தனர். இப்படத்திற்கு சந்திரபோஸ் இசையமைத்தார்.

சிறப்பம்சங்கள் 
இந்த படத்தில் மோகன் மற்றும் அவரது சகோதரி தேவிலலிதா சேர்ந்து "சந்தோசம் காணாத வாழ்வுண்டா என்னும் பாடல் பாடியுள்ளார். இந்தப் படம் இறுதியில், ஏ வி எம் தயாரிப்புகளின் சின்னத்துடன் முடிவடைகிறது.

பாடல்கள் 
வைரமுத்து எழுதிய பாடல் வரிகளுக்கு இசையமைப்பாளர் சந்திரபோசு இசையமைத்துள்ளார். இப்படத்தின் பாடல் இசைத்தட்டு 1988 ஆம் ஆண்டில் வெளியிடப்பட்டது.

மேற்கோள்கள் 

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சந்திரபோஸ் இசையமைத்த திரைப்படங்கள்
மனோரமா நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
மீனா நடித்த திரைப்படங்கள்
மோகன் நடித்த தமிழ்த் திரைப்படங்கள்
எஸ். எஸ். சந்திரன் நடித்த திரைப்படங்கள்
சிக்கோணிபார்மிஸ்

பெரிய, நீண்ட கால்கள், நீண்ட கழுத்து கொண்ட நீண்ட, தடித்த பற்களைக் கொண்ட கொக்கு, நாரை, குருகு, பூநாரை, அரிவாள் மூக்கன், கரண்டிவாயன், காலணி அலகி, கத்தித்தலை இனங்களை உள்ளடக்கிய ஆறு குடும்பங்களைச் சேர்ந்த பறவைகள் சிக்கோனிடே என்ற குடும்பத்தின  சிக்கோணிபார்மிசு (Stork) என்ற வரிசையில் வகைப்படுத்தப்பட்டுள்ளன.

வாழிடம்

அனைத்துப் பகுதிகளிலும் பரவிக் காணப்படும். காலணி அலகி, கத்தித்தலை இரு இனங்களும் ஆப்பிரிக்காவுக்கு உரியவை. ஆஸ்திரேலியாவில் பூநாரைகளும், வட அமெரிக்காவில் நாரைகளும் காணப்படுவதில்லை. ஆஸ்திரேலியாவில் நாரைகள் ஓரினம் மட்டுமே காணப்படும். ஐரோப்பாவில் நாரை, உண்ணிக்கொக்கு இனங்கள் மென்னீர் நிலைகளில் வாழ்கின்றன.  உப்பு, காரத்தன்மை கொண்ட நீர் நிலைகளையும் நாடிச் செல்லும்.
பெரும்பாலான நாரைகள் தவளைகள், மீன்கள், பூச்சிகள், மண்புழுக்கள், சிறிய பறவைகள் மற்றும் சிறிய பாலூட்டிகளை சாப்பிடுகின்றன. ஆறு பேரினங்களில் 20 வகையான நாரைகள் கண்டறியப்பட்டு வகைப்படுத்தப்பட்டுள்ளது.

அமைப்பு

மிகப் பெரிய நாரைகள் 1.2 மீ உயரம் கொண்டவை. விரித்து வைக்கப்பட்ட இறக்கைகளின் இருமுனைகளுக்கும் இடைப்பட்ட இடைவெளி 2.6 மீ நீளம் இருக்கும். மிகச் சிறிய இனங்கள் 30 செ.மீ அளவிலும், 100 கிராம் எடையிலும் இருக்கும். நடுத்தரனமான இனங்கள் 60-90 செ.மீ உயரம் உள்ளவை. மிகவும் கனமான, நீண்ட கால்கள் மற்றும் கழுத்துகளைக் கொண்டுள்ளது, சில இனங்களில் (எடுத்துக்காட்டாக சேணம்-பில் நாரை) பெண்களை விட ஆண்கள் 15% வரை பெரியவை, ஆனால் தோற்றத்தில் கிட்டத்தட்ட எந்த வித்தியாசமும் இல்லை.

இறகுகள்

 பெரும்பாலான இனங்கள் வெண்மையான இறகுகளையும், சாம்பல் நிற இறகுகளையும் கொண்டிருக்கும். சில நாரை இனங்களில் கறுப்பு இறகுகளும் காணப்படும். கத்தித்தலை நாரைகளின் இறகுகள் பழுப்பு நிறத்திலும், பூநாரை, கரண்டிவாயனின் இறகுகள் சிவப்பு நிறம். பெரிய குருகு, புலிக்கொக்கு இனங்கள் சுற்றுச்சூழலுக்கேற்ப அமைந்துள்ளன.

உணவு

பெரும்பாலான பறவைகள் கூட்டமாகவே சேர்ந்துத் திரிகின்றன. ஆப்பிரிக்காவிலுள்ள குளங்களில் 10 லட்சத்துக்கும் மேற்பட்ட இனங்கள் கூடி வாழ்கின்றன.குருகு, காலனிஅலகி, புலிக்கொக்கு இனங்கள் தனித்தே இரைத் தேடி திரியும்.
நாரைகள் ஊர்வன, சிறிய பாலூட்டிகள், பூச்சிகள், மீன்கள், நீர்வாழ் உயிரினங்கள் மற்றும் பிற சிறிய முதுகெலும்பில்லாத உயிரினங்களை உண்ணும் மாமிச வேட்டையாடும் விலங்குகள் ஆகும். இவை பொதுவாக ஆழமற்ற நீரில் தனக்கான உணவுகளை வேட்டையாடுகின்றன.

மேற்கோள்கள்

பறவைப் பேரினங்கள்
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
நீட்டம்

நீட்டம் (Gnetum macrostachyum) என்பது வெப்பமண்டல ஆசியாவை பூர்வீகமாகக் கொண்ட வித்துமூடியிலி தாவர வகையை சார்ந்தது. இது மற்ற வித்துமூடியிலியைப் போலல்லாமல், தனிம நாளங்களை கொண்டது. இது உணவு மற்றும் நார்ச்சத்துக்கான ஆதாரமாக பயன்படுத்த அறுவடை செய்யப்படுகிறது. இதன் விதைகள் மற்றும் இலைகள் உணவாக பயன்படுகிறது. இவை சிவப்பு பழங்களையும் வறுத்த பிறகு உண்ணக்கூடிய விதைகளையும் உற்பத்தி செய்கின்றன. இதன் பட்டை இழைகள் கயிறுகளை தயாரிப்பதில் பெயர் பெற்றவை.

காணப்படும் இடங்கள் 
இது பொதுவாக ஈரப்பதமான வெப்பமண்டல மழைக்காடுகள் போன்ற சூழல்களில், சிவப்பு அல்லது கருப்பு மண்ணில் உள்ள ஆறுகள் மற்றும் பொதுவாக குறைந்த உயரத்தில் வளர்கிறது. மேலும் பல்வேறு நாடுகளிலும் தீவுகளிலும் பாதுகாக்கப்படுகிறது. இது முக்கியமாக கிழக்காசியாவில் தாய்லாந்து, கம்போடியா, இந்தோனேசியா மற்றும் நியூ கினி போன்ற இடங்களில் காணப்படுகின்றது.

ஆசுறுத்தல்கள் 
வாழ்விட இழப்பு காரணமாக இந்த இனம் அச்சுறுத்தலுக்கு உள்ளாகியுள்ளது. மலைச் சூழல் காடுகள் ஒரு வாழ்விடமாக அப்படியே உள்ளன. ஆனால் சுமாத்திரா மற்றும் [[சாவகத்தின் கீழ் பகுதிகளில் இந்த இனங்கள் ஆபத்தில் உள்ளன. அழிவைத் தடுக்க, பல மாதிரிப் பூங்காக்களின் பாதுகாக்கப்பட்ட பகுதிகளில் இவை நடப்பட்டுள்ளன.

மேற்கோள்

வெளியிணைப்பு

Gymnosperm Database - Gnetum
Sorting Gnetum names
Uses of Gnetum in Africa (FAO) 

தாவர வகைகள்
துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
சுமாத்திரா ஓராங் ஊத்தான்

சுமாத்திரா ஓராங் ஊத்தான் (Sumatran orangutan) என்பது ஓராங் ஊத்தானின் மூன்று சிற்றினங்களில் ஒன்றாகும். பொங்கோ பேரினத்தின் கீழ் இது பொங்கோ அபேலி எனப்படுகிறது. 

இது இந்தோனேசியாவின் சுமாத்திரா தீவில் மட்டுமே காணப்படுகிறது. இது பாோ்னிய ஓராங் ஊத்தானை விட அரிதாகக் காணப்பட்டாலும் புதிதாகக் கண்டுபிடிக்கப்பட்ட தபானுலி ஓராங் ஊத்தானைவிடப் பொதுவானது. 

இதன் பொதுவான பெயரானது இரண்டு வேறுபட்ட உள்ளூர் மொழியான மலாய் சொற்களிலிருந்து உருவானது. "ஓராங்" ("மக்கள்" அல்லது "நபர்") மற்றும் "குட்டன்" ("காடுகள்") என்பவை இச்சொற்களாகும். இவற்றிலிருந்து 'காட்டு மனிதன்' என மொழிபெயர்க்கப்பட்டுள்ளது.

விளக்கம்

சுமாத்திரா ஆண் ஓராங் ஊத்தான் 1.4 மீ (4.6 அடி) உயரமும், 90 கிலோ (200 பவுண்டு) எடையும் காெண்டது. ஆணைவிடப் பெண் ஓராங் ஊத்தான் சராசரியாக 90 செமீ (3.0 அடி) மற்றும் 45 கிலோ (99 பவுண்டு) எடையுடன் சிறியது. 

பாோ்னிய சிற்றினத்துடன் ஒப்பிடும்போது, சுமாத்திர ஓராங் ஊத்தான் மெல்லிய மற்றும் நீண்ட முகத்தினையுடையது. இவற்றின் தலைமுடி மிகவும் நீளமாகவும், செந்நிறத்திலும் இருக்கும்.

நடத்தையும் சூழலும்

சுமாத்திரா ஓராங் ஊத்தானைப் பாோ்னிய ஓராங் ஊத்தானுடன் ஒப்பிடுகையில், சுமாத்திரா ஓராங் ஊத்தான் பழம் உண்ணியாகவும், பூச்சி உண்ணியாகவும் இருக்கின்றன. இவற்றுக்கு விருப்பமான பழங்கள் அத்தியும் பலாப்பழமும் ஆகும். 

மேலும் இது பறவைகளின் முட்டைகள் மற்றும் சிறிய முதுகெலும்பிகள் ஆகியவற்றையும் உண்கின்றன. இவை மரங்களின் மேலிருந்து உண்பதற்குச் சிறிது நேரத்தையே செலவழிக்கின்றன.

சான்றுகள்

பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
இந்தோனேசியப் பாலூட்டிகள்
துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
மைக்ரோகோம்பஸ் வைஜயா

மைக்ரோகோம்பஸ் வைஜயா (Microgomphus wijaya) என்பது கோம்பிடே குடும்பத்தைச் சேர்ந்த ஒரு வகை தட்டாரப்பூச்சி ஆகும். இவை இலங்கையில் காணப்படுகின்றன. அதன் இயற்கையான வாழ்விடங்களாக மிதவெப்பநிலை அல்லது வெப்பமண்டல ஈரமான தாழ்நில காடுகள் மற்றும் ஆறுகள் உள்ளன. வழிட இழப்பால் இவை அச்சுறுத்தப்பட்ட நிலையில் உள்ள உயிரினமாக உள்ளன.

மேற்கோள்கள் 
 Bedjanic, M. 2005.  Microgomphus wijaya.   2006 IUCN Red List of Threatened Species.   Downloaded on 10 August 2007.
    
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தட்டான்கள்
ஊசியிலைக் காடுகள்

ஊசியிலைக் காடுகள்(Coniferous forest), 50 பாகை முதல் 60 பாகை வரையிலான வட  அகலாங்கு(அட்ச கோடு)களுக்கு இடையில் அமைந்துள்ள இக்காடுகளே மிகப் பொிய உயிாின வாழிடங்கள் ஆகும். இவை யுரேசியா மற்றும் வட அமெரிக்கா கண்டப் பரப்புகளில் பெருவாாியாக அமைந்துள்ளன. இரண்டில் ஒரு பங்கு தாவரங்கள் சைபீாியாவிலும் மற்றுமொரு பங்கு இசுக்கொட்லாந்து, அலாஸ்கா மற்றும் கனடாவிலும் காணப்படுகின்றன.

காலநிலை 
இப்பகுதியில் நிலவும் பருவகாலங்களை ஈரமான மிதமான கோடைக்காலங்களாகவும் நீண்ட வறண்ட குளிா்காலமாகவும் பார்க்கலாம். துாந்திர காடுகளில் தாவரங்களின் வளா்ச்சி காலம் 130 நாட்கள் மட்டுமே. இப்பகுதியில் குளிா்காலத்தில் பனி பொழிகிறது. இக்காடுகளில் மரங்கள் ஊசி போன்ற இலைகளை கொண்டிருக்கின்றன. இக்காடுகளில் ஏறக்குறைய 1700 மர வகைகள் காணப்படுகின்றன. இவை கடுங்குளிரையும் தாங்கும் அமைப்பை பெற்றுள்ளன.

பொருளியல் சிறப்புகள்
இலையுதிர் தாவரங்களின் மென்மரங்கள் பாரிய பொருளியல் மதிப்பு வாய்ந்தன. இவை ஆண்டுக்கு உலகின் 45%  வெட்டுமரங்களை நல்குகின்றன.னைம்மரங்களின் பிற பயன்பாடுகளாக, தாள்கள், மரக்கூழில் இருந்து வேதியியலாகப் பதப்படுத்திய நெகிழிகள் ஆகிய தொழிலக விளைபொருட்கள் அமைகின்றன.  சில ஊசியிலை மரங்கள் பைன் கொட்டை,  யூனிப்பர் கொடிமுந்திரிப் பழங்கள் (பின்னது ஜின்கலுக்கு மணமூட்ட உதவுபவை) ஆகிய உனவுப் பொருட்களையும் தருகின்றன.

மேற்கோள்கள்

நூல்தொகை

வெளி இணைப்புகள்

 Conifers at the Tree of Life Web Project
 300 million-year-old conifer in Illinois – 4/2007
 World list of conifer species from Conifer Database by A. Farjon in the Catalogue of Life ()
 Tree browser for conifer families and genera via the Catalogue of Life ()
 Royal Horticultural Society Encyclopedia of Conifers: A Comprehensive Guide to Cultivars and Species
 DendroPress: Conifers Around the World.
 

காடுகள்
தமிழக ஆசிரியர்கள் தொடங்கிய தாவரவியல் கட்டுரைகள்
 
பெனிசில்வேனிய முதல் தோற்றங்கள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பசுமைமாறாக் காடுகள்

பசுமைமாறாக் காடுகள் (Evergreen forests), நிலநடுக்கோட்டை சுற்றிக் காணப்படுகின்றன. இம்மண்டலத்தில் அதிகமான வெப்பமும் கனத்த மழைப்பொழிவும் இருக்கின்றது. ஆகையால் தாவரங்கள் துாிதமாகவும், அடா்த்தியாகவும் அதிக எண்ணிக்கையிலும் வளா்கின்றன. மேலும் பருவ காலங்கள் கிடையாது, ஆகையால் இத்தாவரங்கள் பசுமை மாறாமல் செழிப்பாக காணப்படுகின்றன.

நுாற்றுக்கணக்கான தாவர இனங்களும், செடிகளும் பசுமைமாறாக் காடுகளில் காணப்படுகின்றன. சில இனங்கள் புதா்கள், முட்செடிகள், கொடிகள் ஆகியவற்றைக் கொண்டிருக்கும். இக்காடுகளில் உள்ள மரங்கள் சராசாியாக 25-35 மீட்டா் உயரங்களுடன், விழுதுகளாலான அகன்ற அடிப்பாகத்துடன் காணப்படுகின்றன. அம்மரங்களைத்தவிர செடிகளும் கொடிகளும் வெவ்வேறு உயரங்களில் அடா்ந்து நெருக்கமாகவும் தொடா்ச்சியாகவும் வளா்ந்துள்ளன. ஆகையால் இக்காடுகள் பல அடுக்குகள் கொண்ட தோற்றத்தைக் கொண்டுள்ளது. இவ்வடுக்குகளில் சூாிய ஒளி கூட ஊடுருவ முடிவதில்லை.

மேற்கோள்கள் 

காடுகள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
ஜே. பி. பொறியியல் கல்லூரி

ஜே. பி. பொறியியல் கல்லூரி (J.P. College of Engineering, Ayikudy, Tenkasi) என்பது தென்காசி மாவட்டம், தென்காசி வட்டம் ஆய்குடி கிராமத்தில் அமைந்துள்ள சுயநிதி பொறியியல் கல்லூரி ஆகும். தமிழ்நாடு முன்னாள் சட்டமன்ற உறுப்பினர் ச. பீட்டர் அல்போன்ஸ்சினை தலைவராகக் கொண்ட கருணை சுவாமிநாதன் கல்வி மற்றும் தொண்டு அறக்கட்டளையினால் இக்கல்லூரி நிறுவப்பட்டுள்ளது. இக்கல்லூரி 2007ஆம் ஆண்டு முதல் செயல்பட்டு வருகின்றது. 2012ஆம் ஆண்டு முதல் இக்கல்லூரியினை மோி இமாகுலேட் சகோதாிகள்  மற்றும் மோி இமாகுலேட் சேவை அமைப்புகளால் நடத்தபடுகிறது.

மேற்கோள்கள்

தென்காசி மாவட்டத்திலுள்ள பொறியியல் கல்லூரிகள்
அண்ணா பல்கலைக்கழக இணைவுக்கல்லூரிகள்
கே. சரஸ்வதி அம்மா

கே. சரஸ்வதி அம்மா மலையாளத்தின் பெண்ணியச் சிறுகதை எழுத்தாளர். இவர் 1919 ஆம் ஆண்டு ஏப்ரல் மாதம் 14 ஆம் தேதி பிறந்தார். இவரின் சிறுகதைகள் பல அமெரிக்கப்புத்தகங்களில் மொழிபெயர்க்கப்பட்டுள்ளன. ஜான்ஸி ஜேம்ஸ் என்னும் விமர்சகர் "கேரளத்தின் பெண் எழுத்தாளர்களில் அதீத துன்பியலை வேண்டுமென்றே புறக்கணித்த பெண் மேதை" என்கிறார்.

இலக்கியப் போக்கு 
கே. சரஸ்வதி அம்மா 1938 ஆம் ஆண்டு வெளிவந்த சிறுகதை மூலமாக மலையாள இலக்கிய உலகில் தன் பயணத்தைத் துவங்கினார். அது 12 பகுதிகளாக வெளிவந்தது. 1958 ஆம் ஆண்டில் ஒரு நாவல் மற்றும் நாடகத்தை எழுதினார். இவரது கட்டுரைகளின் தொகுப்பு புருஷன்மாரில்லாத லோகம் என்னும் பெயரில் வெளிவந்தது. இவரது காலத்தில் ஆண்களை வெறுப்பவர் என்று புறக்கணிக்கப்பட்டார். ஆனால் தற்போது பெண்ணிய எழுத்தாளர்களால் மேதை என்றுக் கொண்டாடப்படுகிறார்.

இவரது சில அறிவியல் கதைகள் ஆங்கல மொழியில் "மறக்கப்பட்ட பெண்ணியத்தின் கதைகள்"(Stories from a forgotten feminist) எனும் தலைப்பில் வெளிவந்துள்ளன. ஜான்ஸி ஜேம்ஸ் என்பவர் இவரது கதைகள் பெண்களின் ஆண் மற்றும் காதல் மேல்கொண்ட மாயையை உடைத்தெறியக்கூடியதாக இருக்கின்றன. ஆண்களேக் குடும்பத்தலைவன் என்னும் கலாச்சரத்தை மிக வன்மையாகச் சாடுகின்றன. இவர் பெண்ணியம் பேசுவதையே நற்பெயராக எண்ணுகிறார்.

பணிகள்

நாவல் 
 பிரேமபாஜனம் (premabhajanam) 1944

நாடகம் 
 தேவதூதன் (Messenger of God) -1945

சிறுகதைகள் 
 பொன்னும்குடம் (Ponnumkudam )(Pot of Gold) - 1946
 ஸ்ரீஜனனம் (SthreeJanmam) (Born as a woman) - 1946
 கீழ்ஜீவனக்காரி (Keezhjeevanakkari)(Subjugatef woman)- 1949
 கலமந்திரம் (Kalamandiram) (Temple of art) - 1949
 பெண்புத்தி (Penbuddhi) (Women's wit) - 1951
 கணத்த மதில் (Kanatha Mathil) (Thick wall) - 1953
 பிரேம பரீக்ஷனம் (Prema Pareekshanam) (Experiment of love) - 1955
 சுவண்ண பூக்கள் (Chuvanna Pookkal) (Red flowers) - 1955
 சோளமரங்கள் (Cholamarangal) (Shady trees) - 1958

கட்டுரைத்தொகுப்பு 
 புருஷன்மாரில்லாத லோகம் (Purushanmaarillatha Lokam )(World without men)
 மறக்கப்பட்ட பெண்ணியக் கதைகள்

மேற்கோள்கள் 

1919 பிறப்புகள்
1975 இறப்புகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கேரளப் பெண் எழுத்தாளர்கள்
இந்தியப் பெண்ணிய எழுத்தாளர்கள்
மலையாள எழுத்தாளர்கள்
ஜெயசித்ரா

ஜெயசித்ரா (தெலுங்கு: జయచిత్ర) ஒரு நட்சத்திர நடிகை, தென் இந்தியத் திரைப்படங்களில் 1970 மற்றும் 1980களில், பெரும்பாலும் தமிழ்,  தெலுங்குப் படங்களில் நடித்தவர். இவர் ஆந்திராவைப் பூர்வீகமாகக் கொண்டவர். குழந்தை நட்சத்திரமாக கே. எஸ். கோபாலகிருஷ்ணனின் குறத்தி மகன் படத்தில் நடிகையாக அறிமுகமானார். ஆனால், கே.பாலசந்தரின் அரங்கேற்றம் அவரை வெகுவாக அடையாளம் காட்டியது.

திரைப்படங்கள்

தமிழ்
 குறத்தி மகன் (1972)
 அரங்கேற்றம் (1973)
 பாரத விலாஸ் (1973)
 சொல்லத்தான் நினைக்கிறேன் (1973)
 பணத்துக்காக (1974)
 பட்டாம்பூச்சி (1975)
 சினிமாப் பைத்தியம் (1975)
 தேன்சிந்துதே வானம் (1975)
 குமார விஜயம் (1976)
 இளமை ஊஞ்சலாடுகிறது (1978)
 சக்கைப்போடு போடு ராஜா (1978)

தெலுங்கு
 வயசு பிலிசுன்டி (1978)

மலையாளம்
 நீ என்னுடைய லகாரி (1976)

தொலைக்காட்சி 
 அலைகள் (சன் டிவி)
 சிவரஞ்சனி
 ரங்க விலாஸ் (ஜெயா டிவி)

மேற்கோள்கள் 

1957 பிறப்புகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
தமிழ்த் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
சென்னை நடிகைகள்
சென்னை திரைப்படத் தயாரிப்பாளர்கள்
இந்தியப் பெண் திரைப்பட இயக்குநர்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நெப்பந்தஸ் × வென்ரேட்டா

நெப்பந்தஸ் × வென்ரேட்டா (Nepenthes × ventrata, ; என்பது பூச்சியுண்ணும் தாவர வகை ஆகும். இத்தாவரம் வென்ட்ரிகோசா மற்றும் அலட்டா ஆகிய இரண்டு தாவரங்களின் இயற்கை முறைக் கலப்பு இன வகையாகும். அதன் இரண்டு பெற்றோர் சிற்றினத்தை போலவே,  சூழியலில்லில் இத்தாவரம் தொன்மையானது. இதன் பெயர் முதன் முதலில் 1979 ல் கார்னிவோரஸ் தாவர செய்திமடல் மூலம் வெளியிடப்பட்டது.

நெப்பந்தஸ் × வென்ட்ராடா திசு வளர்ப்பு மூலம் வள்ர்க்கப்பட்ட பூச்சியுண்ணும் தாவரம். இருப்பினும் இது பெரும்பாலும் தவறுதலாக அலட்டா எனக் குறிக்கப்படுகிறது. இது உட்புறமாக வளர மிகவும் எளிதானது மற்றும் பொதுவாக பல தோட்டக்கலைகளில் பிட்சர் ஆலை மற்றும் வீட்டு மையங்களில் கிடைக்கப்பெறும் முதல் பூச்சியுண்ணும் தாவரம் ஆகும்.

மேற்கோள்கள்

CP Database: Nepenthes × ventrata

மேலும் படிக்க
 Gaume, L., P. Perret, E. Gorb, S. Gorb, J.-J. Labat & N. Rowe 2004. How do plant waxes cause flies to slide? Experimental tests of wax-based trapping mechanisms in three pitfall carnivorous plants. Arthropod Structure and Development 33(1): 103–111. 
 Gorb, E., V. Kastner, A. Peressadko, E. Arzt, L. Gaume, N. Rowe & S. Gorb 2004.  The Journal of Experimental Biology 207: 2947–2963. 
 McPherson, S.R. & V.B. Amoroso 2011. Field Guide to the Pitcher Plants of the Philippines. Redfern Natural History Productions, Poole.

ஊனுண்ணித் தாவரங்கள்
தாவரவியல் பெயருடையக் கட்டுரைகள்
வெளிசந்தை நடவடிக்கைகள்

வெளிசந்தை நடவடிக்கை (OPEN MARKET OPERATION) ஒரு நாட்டின் மத்திய வங்கி அதன் பணப்புழக்கத்தை, திறந்த வெளிச்சந்தையில் அதிகரிக்கும் அல்லது குறைக்கும் நடவடிக்கை செயல்பாடு ஆகும்.  இதன்படி ஒரு வங்கிக்கோ அல்லது வங்கிகளின் குழுவிற்க்கோ வழங்குவதற்கான (அல்லது எடுத்துக் கொள்ளும்) ஒரு நடவடிக்கையாகும். இதனைக்கொண்டு வங்கிகள் திறந்த சந்தையில் அரசாங்க பத்திரங்களை (அல்லது பிற நிதி சொத்துக்களை) வாங்கலாம் அல்லது விற்கலாம்.

நாணயக் கொள்கையை செயல்படுத்துவதற்காக மத்திய வங்கி வெளிசந்தை நடவடிக்கைகளையே (OMO) முதன்மை வழிமுறையாக பயன்படுத்துகிறது. இதன் வழியாக ஒரு வணிக வங்கியுடன் ரெப்போ அல்லது பாதுகாப்பான கடன் பரிவர்த்தனையில் ஈடுபடலாம்: மத்திய வங்கி ஒரு வரையறுக்கப்பட்ட காலத்திற்கு பணத்தை வைப்புத்தொகையாக வழங்கலாம். அல்லது ஒரு தகுதிவாய்ந்த சொத்தை (அரசாங்க பத்திரங்களையோ அல்லது மற்றவைகளையோ) பிணைய ஒத்திசைவாக எடுத்துக்கொள்கிறது

நோக்கம்

திறந்த வெளிசந்தை நடவடிக்கைகளின் ஒரு முக்கிய நோக்கம் - வணிக வங்கிகளுக்கு பணப்புழக்கத்தை வழங்குவதைத் தவிர, சில நேரங்களில் வணிக வங்கிகளிடமிருந்து உபரி பணப்புழக்கத்தை எடுத்துக்கொள்வதைத் தவிர - குறுகிய கால வட்டி விகிதத்தில் செல்வாக்கு செலுத்துவதாகும்.  மேலும் அந்நிய செலாவணியை நங்கூரமாகக் கொண்டு இயங்கும் நாடுகளுக்கு, இந்த திறந்த சந்தை செயல்பாடுகள், அந்நிய செலாவணி சந்தையில் நேரடி தலையீடுடாக அமைந்து, மத்திய வங்கிகள் விரும்பிய பரிமாற்ற வீதத்தை பராமரிக்கவும் இது முக்கியமான கருவியாக இருக்கிறது.

மத்திய வங்கிப் பணம் தற்போது காகிதம் அல்லது நாணயங்கள் (பெளதிக பணம்) வடிவத்தில் இல்லாமல் மின்னணு பதிவுகள் (மின்னணு பணம்) வடிவத்தில் இருப்பதால், மத்திய வங்கியில், ஒரு வங்கி தனது இருப்புக் கணக்கில் வைத்திருக்கும் மின்னணு பணத்தின் அளவை அதிகரிப்பதன் மூலமோ அல்லது குறைப்பதன் மூலமோ (வரவு அல்லது செலவு) திறந்த சந்தை நடவடிக்கைகளை நடத்த முடியும். ஒரு நேரடி பணம் செலுத்தும் வங்கி தனது மின்னணு பணத்தின் ஒரு பகுதியை ரூபாய் நோட்டுகள் அல்லது நாணயங்களுக்கு எதிராக மாற்றக் கோராவிட்டால், இதற்கு பதிலாக புதிய பெளதிக நாணயத்தை அல்லது நோட்டுகளை உருவாக்க வேண்டிய அவசியமில்லை.

மேற்கோள்கள்

பொருளாதாரக் கொள்கை
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பொருளாதார முறைமைகள்
சீர் (யாப்பிலக்கணம்)

சீர் என்பது, யாப்பிலக்கணப்படி, செய்யுள் உறுப்புக்களில் ஒன்று. யாப்பியலில், எழுத்துக்கள் இணைந்து அசைகளும், அசைகளின் சேர்க்கையினால் சீர்களும் உருவாகின்றன. செய்யுள்களில் சீர்கள் சொற்களைப் போலத் தென்பட்டாலும், உண்மையில் சீர்களும் சொற்களும் எல்லாச் சமயங்களிலும் ஒன்றாக இருப்பதில்லை.

இப்பாடல் ஒரு அருமையான கலிவிருத்தம்;      

கலிவிருத்தம்

கனி 3 / மா

 நத்தார்படை ஞானன்பசு வேறின்நனை கவிழ்வாய்
 மத்தம்மத யானையுரி போர்த்தமண வாளன்
 பத்தாகிய தொண்டர்தொழும் பாலாவியின் கரைமேல்
 செத்தாரெலும் பணிவான்திருக் கேதீச்சரத் தானே! 1 - 080 திருக்கேதீச்சரம், ஏழாம் திருமுறை

மேலேயுள்ளது சீர் பிரித்து எழுதப்பட்டுள்ள சுந்தரமூர்த்தி நாயனார் பாடிய தேவாரம் ஆகும். இதிலுள்ள பல சீர்கள் முறையான சொற்களாக அமைந்து வராமையைக் காண்க. சீர்கள் பல சந்தர்ப்பங்களில் பொருள் விளக்கத்துக்காக அன்றி, ஓசை நயத்தின் அடிப்படையிலேயே அமைகின்றன.

சீர் வகைகள்

செய்யுள்களில் வரும் சீர்கள் ஒன்று தொடக்கம் நான்கு வரும்படியான அசைகளின் சேர்க்கையால் உருவாகின்றன. இவை,

 ஓரசைச்சீர்
 ஈரசைச்சீர்
 மூவசைச்சீர்
 நாலசைச்சீர்

எனக் குறிப்பிடப்படுகின்றன. இந்த நான்கு வகையான சீர்களும் வேறு பெயர்களினால் குறிப்பிடப்படுவதும் உண்டு. அவற்றைக் கீழேயுள்ள அட்டவணையில் காணலாம்.

மேற்சொன்ன நால்வகையான சீர்களும், அவற்றில் இடம்பெறும் அசை வகைகள், அவை இடம்பெறும் ஒழுங்கு என்பவற்றுக்கு ஏற்பப் பல்வேறு வகைகளாக அமைகின்றன. ஓரசைச் சீர்கள் இரண்டு விதமாகவும், ஈரசைச் சீர்கள் நான்கு விதமாகவும், மூவசைச் சீர்கள் எட்டு விதமாகவும், நாலசைச் சீர் 16 விதமாகவும் அமைகின்றன. இவற்றை ஞாபகத்தில் வைத்திருப்பதை இலகுவாக்கவும், குறிப்பிட்டுச் சொல்வதற்கும் எழுதுவதற்கும் வசதியாக இருப்பதற்காகவும், குறிப்பிட்ட சில சொற்களை யாப்பிலக்கண நூல்கள் பயன்படுத்துகின்றன. இவை வாய்பாடுகள் எனப்படுகின்றன. மேற்சொன்ன 30 விதமாக ஒழுங்கில் அமையும் சீர்களையும், அவற்றுக்கான வாய்பாடுகளையும் கீழ்வரும் அட்டவணை காட்டுகின்றது. இதில் இரண்டாம் நிரலில் (Column) சீர்களில் நேரசை, நிரையசைகள் அமைந்திருக்கும் ஒழுங்கும், மூன்றாம் நிரலில் சீர்களுக்குரிய வாய்பாடுகளும், நாலாம் நிரலில் விளக்கம் கருதி அசைபிரித்து எழுதப்பட்டுள்ள வாய்பாடுகளையும் காண்க.

 ஓரசைச்சீர்கள்

 ஈரசைச்சீர்கள்

 மூவசைச்சீர்கள்

 நாலசைச்சீர்கள்

செய்யுள்களில் பெரும்பாலும் ஈரசை, மூவசைச்சீர்களே வருகின்றன. யாப்பிலக்கண விதிகளுக்கு அமைய, வெண்பாக்களின் இறுதிச் சீராக ஓரசைச்சீர் வரும். வேறிடங்களில் மிக மிக அரிதாகவே ஓரசைச்சீர்கள் காணப்படுகின்றன. இதுபோலவே நாலசைச் சீர்களும் குறைந்த அளவிலேயே பாக்களில் வருகின்றன.
மூவசைச்சீரில் நேர் அசையை இறுதியாகக் கொண்டு முடிபவை காய்ச்சீர் எனப்படும்.

காய்ச்சீர் அமையும் வகைகள் 
நேர்,நேர்,நேர் = தேமாங்காய்

நிரை,நேர்,நேர் = புளிமாங்காய்

நிரை,நிரை,நேர் = கருவிளங்காய்

நேர்,நிரை,நேர் = கூவிளங்காய்

பெயர்க்காரணம் 
வாய்ப்பாட்டின் இறுதியில் காய் என முடிவதால் காய்ச்சீர் என்பர்.

சிறப்புப் பெயர் 
இச்சீர் வெண்பாவுக்கு உரியதால் வெண்பாவுரிச்சீர் என்றழைப்பர்.

இவற்றையும் பார்க்கவும் 
 தமிழ் இலக்கணம்
 தளை

மேற்கோள்கள் 
1.தமிழ் இலக்கணக் களஞ்சியம் - தேவிரா

2.நற்றமிழ் இலக்கணம் - அ.ஞானசம்பந்தம்

3.தொல்காப்பியம் - உலகத் தமிழாராய்ச்சி நிறுவனம்.

4. இராஜகோபாலாச்சாரியார், கே., யாப்பியல், ஸ்டார் பதிப்பகம், சென்னை. 1998.

வெளி இணைப்புகள் 
 ஓரசை, ஈரசைச் சீர்கள்
 மூவசை, நான்கசைச் சீர்கள்

யாப்பிலக்கணம்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
நரி வெங்காயம்

நரி வெங்காயம் அல்லது  காட்டு வெங்காயம் (Drimia indica) என்பது தெற்காசியா மற்றும் தென்னாப்பிரிக்காவில் காணப்படும் பூக்கும் தாவர இனமாகும்.  இதற்கு  காட்டு வெள்ள வெங்காயம், கோழி வெங்காயம், விரல்கலாங்கிழங்கு என்று வேறு பல பெயர்களாளும அழைக்கப்படுகிறது.

விளக்கம் 
நரி வெங்காயமானது பல்புகள் இருந்து வளரும் ஒரு பெரின்னியல் சிறு செடி ஆகும். இது 1-2.5 செ.மீ. சுற்றளவில் 15-30 செ.மீ.  நீளமுள்ளதாக இருக்கும். முன் வசந்த காலத்தில் இதில் மலர்கள் காணப்படும். தனி விதைகள் கருப்பு நிறத்திலும் தட்டையான நீள்வட்டவடிவமானது.  பார்ப்பதற்கு அசல் வெங்காயத்தைப் போலவே காட்சி அளிக்கும் இதை அதிக நேரம் கையில் வைத்திருந்தால் கையில் அரிப்பு ஏற்படும். இது அதிக நச்சுத் தன்மை கொண்டதாகும். இது அரிய  வகை மூலிகைத் தாவரமாகும். இது சித்த மருத்துவம், ஆயுர்வேதிக், நாட்டு மருத்துவத்திலும் பயன்படுத்தப் படுகிறது.

தமிழ்நாட்டில் காணப்படும் இடங்கள் 
இது தமிழகத்தின் பல பகுதிகளில் மலைகள் மற்றும் தரிசு நிலங்களில் தானாக வளரக்கூடியது. குறிப்பாக தர்மபுரி, சேலம், நாமக்கல் மாவட்டங்களளின் மலைகளில் அதிகமாக காணப்படுகிறது.  ராமநாதபுரம் மாவட்டம் தூத்துக்குடி தீவுகளில் இந்த காட்டு வெங்காயம் காணப்படுகின்றது.

குறிப்புகள்

வெளி இணைப்புகள் 
https://archive.today/20130216224731/http://www.tribalmedicine-hemadriz.com/papersnreviews.html

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
மூலிகைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கூகுளின் கேலிச்சித்திரம் (கூகுள் டூடில்)

கூகுளின் கேலிச்சித்திரம் (Google Doodle) என்பது விடுமுறை, நிகழ்வுகள், சாதனைகள் மற்றும் மக்களை சிறப்பிக்க, கூகுளின் முகப்புப் பக்கத்தில் இருக்கும் கூகுளின் அடையாளச் சின்னத்தில் ஏற்படுத்தப்படும் சிறப்பான தற்காலிக மாற்றம் ஆகும். கூகுளின் முதல் கேலிச்சித்திரம் 1998 ஆம் ஆண்டில், எரியும் மனிதன் விழாவை சிறப்பிக்கும் விதமாக அமைந்தது. வலையமைப்பு சேவையகங்கள் செயலிழந்தால், தாங்கள் இல்லாததை பயனர்களிடம் தெரிவிக்கவே இதை லாரி பேஜ் மற்றும் சேர்ஜி பிரின் ஆகியோர் வடிவமைத்தனர். தொடர்ந்து வந்த சில கூகுளின் கேலிச்சித்திரங்களை வெளி ஒப்பந்தக்காரர் வடிவமைத்தார். 2000-ஆம் ஆண்டில் பாஸ்டில் நாளுக்கான இலச்சினை வடிவமைக்க பேஜ் மற்றும் பிரின் ஆகியோர் வெளி உறவி அதிகாரி டென்னிஸ் ஹூவாங்கை கேட்டுக் கொண்டனர். கேலிச்சித்திரங்களை ஏற்பாடு செய்து வெளியிட டூடுலேர்ஸ் (doodlers) எனும் ஊழியர்கள் குழு ஒன்று செயல்படுகிறது.

மேற்கோள்கள்

வெளியிணைப்புகள்
 Google Doodles archive
 
 

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள் 
கூகுள்
ஊசிப்பாலை

ஊசிப்பாலை (Oxystelma esculentum) என்பது சீனா, தெற்காசியா, தென்கிழக்கு ஆசியா, வடகிழக்கு ஆப்பிரிக்கா, தென்மேற்கு ஆசியாவைச் சேர்ந்த பூக்கும் தாவர வகையாகும். இந்த தாவரம் பாரம்பரிய மருத்துவத்தில் பயன்படுத்தப்படுகிறது. மேலும் பழங்கள் உண்ணப்படுகிறன்றன.

ஊசிப்பாலை உணவாகவும், மருந்தாகவும் பயன்படும் கீரை வகையைச்சேர்ந்த மூலிகை தாவரம் ஆகும். ஆக்ஸிஸ்டெல்மா செக்கோமோன் என்ற தாவரவியல் பெயர் கொண்ட அஸ்கலபிடேசியே குடும்பத்தை சேர்ந்த ஊசிப்பாலை, நெற்பயிர்கள் ஊடே களைச்செடியாக வளர்ந்து காணப்படும்.

மேற்கோள்கள் 

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
மூலிகைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
ஞாயிறு பள்ளி சமுதாயம்

ஞாயிறு பள்ளி சமுதாயம் (Sunday School Society) என்பது ஞாயிற்றுக்கிழமை பள்ளிகளின் பிரித்தானிய சங்கம் ஆகும்.  இச்சங்கம் 1785 ஆம் ஆண்டு செப்டம்பர் 7 ஆம் நாள் வில்லியம் பாக்ஸ் (1736-1826) என்பவரால் நிறுவப்பட்டது.

இந்த அமைப்பு ஒவ்வொரு ஞாயிற்றுக்கிழமையும் பள்ளி செல்லாத ஆயிரக்கணக்கான ஏழை மக்களுக்கு கல்வியைக் கொடுத்தது. இந்த சங்கம் ஏறக்குறைய 4000 பள்ளிகளை ஏற்படுத்தியது. தன் அமைப்பிற்கென விதிகளை வகுத்துக் கொண்டது. பாடப்புத்தகங்களை வழங்கியது. நிதி ஆதாரத்தை ஏற்படுத்திக் கொண்டது. இந்த அமைப்பின் மூலமாக தொழிற்சாலைகளில் பணிபுரியும் கல்வியறிவற்றவர்கள் அடிப்படைக் கல்வியறிவைப் பெற முடிந்தது.

மேற்கோள்கள்

வெளி இணைப்புகள் 
 http://www.christianity.com/church/church-history/timeline/1701-1800/fox-organized-sunday-school-society-11630302.html
 https://www.christianhistoryinstitute.org/it-happened-today/9/7/

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பிரித்தானிய அமைப்புகள்
திருக்கொருக்குத்துறை மகாதேவர் கோயில்

திருக்கொருக்குத்துறை மகாதேவர் கோயில் என்பது திருச்சிராப்பள்ளி மாவட்டத்தில் தொட்டியம் ஒன்றியத்தில் சீனிவாசநல்லூரில் அமைந்துள்ளது. குரங்குநாதர் கோயில் என்பது காரணப் பெயராக விளங்குகிறது. திருக்கொருக்குத்துறை மகாதேவர் கோயில் என்பதே இக்கோயிலின் மூலப் பெயராகும். இது திருச்சிராப்பள்ளியில் இருந்து நாமக்கல் செல்லும் வழியில் சீனிவாசநல்லூர் என்ற ஊரில் உள்ளது. இக்கோயில் இவ்வூரின் மையப்பகுதியில் உள்ளது. சோழர் காலத்தில் உருவாக்கப்பட்ட இக்கோயில் இந்துக் கோயில் ஆகும்.

இக்கோயில் 9ம் நூற்றாண்டில் முதல் பராந்தகச் சோழனால் கட்டப்பட்டது. இக்கோயிலின் வெளிப்புறச் சுவரில் சோழர் காலத்தில் பொறிக்கப்பட்ட கல்வெட்டுகள் காணப்படுகின்றன. சுற்றுச் சுவற்றில் தட்சிணாமூர்த்தி சிலை, விஷ்ணு சிலைகளும் உருவாக்கப்பட்டுள்ளன. இக்கோயில் தற்போது இந்திய தொல்லியல் துறையின் கட்டுப்பாட்டில் பாதுகாக்கப்படுகிறது.

மேற்கோள்கள் 

திருச்சிராப்பள்ளி மாவட்டத்திலுள்ள கோயில்கள்
நாளமுள்ள சுரப்பி

நாளமுள்ள சுரப்பிகள் பொருட்களை உற்பத்தி செய்து நாளங்கள் வழியாகஎபிதீலியத்தின் மேற்பரப்பில்  சுரக்கின்றன.  வியர்வை, உமிழ்நீர், பால், காது குரும்பி, கண்ணீர், எண்ணெய் மற்றும் சளி ஆகியவை நாளமுள்ள சுரப்பிகளுக்கு எடுத்துக்காட்டுகள் ஆகும்.மனித உடலில் உள்ள இரண்டு வகை சுரப்பிகளில் ஒன்று நாளமுள்ள சுரப்பிகள், மற்றொன்று நாளமில்லா சுரப்பிகள். நாளமில்லா சுரப்பிகள் த ங்கள் சுரப்பை  நேரடியாக இரத்த ஓட்டத்தில் சுரக்கின்றன. கல்லீரல் மற்றும் கணையம் ஆகியவை நாளமுள்ள மற்றும் நாளமில்லா சுரப்பிகளாக செயல்படுகின்றன. ஏனென்றால் இவற்றால் சுரக்கப்படும் பித்த நீர் மற்றும் கணைய நீர் நாளங்கள் வழியாக  இரைப்பை குடல் பாதைக்கு செல்வதால் நாளமுள்ள சுரப்பியாகவும் பிற சுரப்புகள் நேரடியாக இரத்தத்திலும் கலப்பதால் நாளமில்லா சுரப்பியாகவும் செயல்படுகிறது.

வகைப்பாடு

அமைப்பு 
நாளமுள்ள சுரப்பிகள் ஒரு சுரப்பிப் பகுதியையும், ஒரு குழாய் பகுதியையும் கொண்டிருக்கின்றன, அவற்றின் கட்டமைப்புகள் சுரப்பியை வகைப்படுத்த பயன்படுத்தப்படுகின்றன.
 நாளமுள்ள சுரப்பியின் குழாய் பகுதி கிளைத்தோ  (கலவை என்று அழைக்கப்படுகிறது) அல்லது கிளைக்காமலோ (எளிய) காணப்படும்.
 சுரப்பிப் பகுதியை குழாய் அல்லது அழற்சி அல்லது இரண்டும் இணைந்த கலவையாக இருக்கலாம். சுரப்பிப் பகுதி பிரிவில் கிளைகள் இருப்பின், சுரப்பியானது ஒரு கிளைசார் சுரப்பி என்று அழைக்கப்படுகிறது.

வெளியேற்ற முறை 
நாளமுள்ள சுரப்பிகள் - அபோகிரைன் சுரப்பிகள், ஹோலோகிரைன் சுரப்பிகள், அல்லது மெரோகிரைன் சுரப்பிகள் என அவற்றின் சுரப்புகள் வெளியேற்றப்படும் அடிப்படையில் பெயரிடப்படுகின்றன.
 மெரோகிரைன் சுரப்பு - செல்கள் எக்ஸோசைடோசிஸ் மூலம் அவற்றின் பொருட்களை வெளியேற்றுகின்றன; எடுத்துக்காட்டாக, கணைய அழற்சி செல்கள்.
 அபோகிரைன் சுரப்பு - செல் சவ்வின் ஒரு பகுதி வெளியேற்ற மொட்டுகளை கொண்டுள்ளது.
 ஹோலோகிரைன் சுரப்பு - முழு செல்லும் சிதைந்து அதன் பொருட்கள் வெளியேற்றப்படுகின்றன. உதாரணமாக, தோல் மற்றும் மூக்கிலுள்ள எண்ணெய் சுரப்பிகள்.

விளைபொருள் வெளியேற்றம் 
 நிணநீர் செல்கள் புரதங்கள், பெரும்பாலும் நொதிகளை வெளியேறுகின்றன. எடுத்துக்காட்டு; இரைப்பைத் தலைமை செல்கள் மற்றும் பனீத் செல்கள்
 சளி செல்கள் சளியை வெளியேற்றுகின்றன. எ.கா. புரூனர் சுரப்பிகள், உணவுப்பாதை சுரப்பிகள் மற்றும் பைலோரிக் சுரப்பிகள் 
 கலப்பு சுரப்பிகள் புரதம் மற்றும் சளி ஆகிய இரண்டையும் வெளியிடுகின்றன.எ.கா; உமிழ்நீர் சுரப்பி;  பரோடிட் சுரப்பியில் 20 சதவிகிதம் அதிகமாக நிணநீர் போன்று இருப்பினும், நாவடி சுரப்பி  5 சதவிகிதம் முக்கியமாக சளிச்சுரப்பியையும் மற்றும் 70 சதவிகிதம் கீழ்த்தாடை சுரப்பி கலப்பு, முக்கியமாக நிணநீர் போன்ற சுரப்பியாகவும் உள்ளன.

செயல்பாடுகள்
ஒவ்வொரு நாளமுள்ள சுரப்பிகளும் பல்வேறு வேறுபட்ட செயல்பாடுகளில் ஈடுபடுகின்றன. ஒவ்வொன்றின் செயல்பாடுகளும் உடலில் உள்ள தொடர்புடைய உறுப்பைப் பொறுத்து மாறுபடும். அனைத்து நாளமுள்ள சுரப்பிகளின் முக்கிய நோக்கமே, மனித உடலுக்கு ஏதேனும் ஒரு வழியில் உதவக்கூடிய பொருட்களை உருவாக்கி வெளியிடுவதாகும். அவை கீழ்க்கண்ட வழிகளில் உடலுக்கு உதவுகின்றன:

 உண்ணும் உணவை சீரணிக்க,
 தேவையான ஊட்டச்சத்துக்களை உறிஞ்ச,
 உறுப்புகளின் உள் புறணியைப் பாதுகாக்க,
 உடல் வெப்பநிலையைக் கட்டுப்படாக வைத்திருக்க,
 மனித தலைமுடி மற்றும் சருமத்தை உயவூட்ட பயன்படுகிறது.

படத்தொகுப்பு

மேலும் பார்க்க 
 மனித உடல் சுரப்பிகள் பட்டியல்ம
 மனித தோல் அமைப்புக்குள் உள்ள சிறப்பு சுரப்பிகள் பட்டியல்

மேற்கோள்கள்

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சுரப்பிகள்
வேட்டான் குளம்

வேட்டான் குளம் (Vettangulam) 
தமிழ்நாடு மாநிலத்தில் நெமிலி ஊராட்சியில் அமைந்துள்ள ஒரு சிறிய கிராமமாகும். இது அரக்கோணம் தொகுதியைச் சார்ந்ததாகும். இந்த கிராமத்தில் 948 மக்கள் வாழ்கின்றனர். இது வேலூர் மாவட்டத்தில் அமைதியான கிராமங்களுள் ஒன்றாகும். இந்த கிராமத்தின் கல்வியறிவு 63 விழுக்காடு ஆகும்.

வேலூர் மாவட்டத்திலுள்ள கிராமங்கள்
புளோரிடா பல்கலைக்கழகத்தின் தொடர்ச்சியான கல்விப் பிரிவு

புளோரிடா தொலைதூர பல்கலைக்கழக தொலைவு மற்றும் தொடர் கல்வி (University of Florida Division of Continuing Education)
அலுவலகம் புளோரிடாவின் கெய்ன்ஸ்விலுள்ள கிழக்கு வளாகத்தில் அமைந்துள்ளது. இந்த பிரிவானது 40 ஆண்டுகளுக்கு முன்னர் நிறுவப்பட்டது. ஆனால் பல்கலைக்கழகம் 1919 முதல் தொலைதூரக் கல்விக் பாடபிாிவுகளை வழங்கி வருகிறது. இன்று, தொலைதூர மற்றும் தொடர் கல்வி அலகு, புளோரிடா பல்கலைக்கழகத்தின் தொலைதூரக் கல்வி கழகத்திற்கான செயலூக்கமான ஆதரவை வழங்குகிறது.  மேலும் தொலைதூரக் கற்றல் படிப்புகள் மற்றும் திட்டங்களை நிர்வகிக்கிறது. யுஇன் வளாகத்தின் பாரம்பரிய எல்லைகளுக்கு அப்பாற்பட்டு கல்வி அணுகல் மற்றும் சிறப்பம்சங்களை விரிவாக்குவதில் கல்வி அலகுகளுக்கு உதவ தொலைதூர மற்றும் தொடர் கல்வி அலகின் முதன்மை இலக்கு ஆகும்.

இலக்கு 
தொடர்ச்சியான கல்விப் பிரிவின் நோக்கம், உயர் கல்வி வாய்ப்புகளை அளிப்பது மட்டுமல்லாது பல்வோறு   பழமை அல்லாத மாணவா்களுக்கு அணுகுமுறைகளை வழங்குவதாகும். ஒட்டுமொத்தமாக, இந்த கல்வித் திட்டங்கள் இளங்கலை, பட்டதாரி, தொழில்முறை மட்டத்தில் பல்வேறு தொடர்ந்த கல்வித் திட்டங்களுடன் பழமையற்ற மாணவர்களிடம் பூர்த்தி செய்கிறது. பெரும்பாலான கல்வித் திட்டங்கள் மற்றும் படிப்புகள் ஆகியவை உழைக்கும் மாணவர்களின் தேவைகளுக்கு ஏற்ப, அட்டவணையை தயாாித்து இணையத்தளத்தில் வழங்கிவருகிறது.

மேற்கோள்கள்

வெளி இணைப்புகள் 
Official website for the Office of Distance Learning (ODL)
Official website for the Office of Professional and Workforce Development (OPWD)
Historical background

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பல்கலைக்கழகங்களும் கல்லூரிகளும்
சிறுநீர்க்குறைவு நோய்

சிறுநீர்க்குறைநோய் (Oliguria) அல்லது (hypouresis) ("போதாத சிறுநீர்" என்று பொருள்படும் இரு பெயர்கள்) சிறுநீரின் குறைவான வெளியீடு ஆகும். மனிதர்களில், இது மருத்துவ நிலையில், ஒரு நாளுக்கு 80 மில்லிக்கு மேற்பட்டும் 400 மில்லிக்கு குறைவாகவும்  உள்ள நிலை என வரையறுக்கப்படுகிறது. குறைவான சிறுநீர் வெளியேற்றத்தால்  நீர்வறட்சி அறிகுறி, [ சிறுநீரகப்பொய்த்தல், குருதிப் பருமன்குறை அல்லது கலநீர்மமிகை  அதிர்ச்சி,  மிகை ஊடுபரவல் மிகைச்சர்க்கரை கொழுப்புச் சிதையா நிலை நோய்த்தொகை (HHNS)]], பல்லுறுப்பு செயலிழப்பு நோய்த்தொகை,  சிறுநீரடைப்பு/சிற்நீர்தேக்கம்,  நீரிழிவு கொழுப்பமிலமிகை (DKA)]], pre-eclampsia, சிஊநீர்த்தடத் தொற்றுகள்  ஆகிய நிலைமைகள் உருவாகலாம்.

இதற்கு அப்பால் சிறுநீரின்மைநோய்(அனூரியா) அமைகிறது. இது சிறுநீர் இல்லாதிருப்பதைக் காட்டுகிறது, இது மருத்துவ நிலையிலலொரு நாளுக்கு 80 அல்லது 100 மில்லி  என வரையறுக்கப்பட்டுள்ளது.

வரையறை 
சிறுநீரில் 1 மில்லி / கிலோ / எச் குறைவான அளவு கைக்குழந்தைகளிலும், 0.5 மில்லி / கிலோ / எச் குறைவான அளவு குழந்தைகளிலும், 400 மிலி / மில்லி 0.5 மில்லி லிட்ட்ர்  பொதுவாக பெரியவர்களிலும் காணப்படுகிறது . எடுத்துக்காட்டாக, 70 கிலோ எடையுள்ள பெரியவர்களில் ஒரு வயதுக்கு 0.24 அல்லது 0.3 மில்லி / மணி / கிலோ சமமாகும் என்று சிறுநீர்க்குறைநோய்  வரையறுக்கப்படுகிறது.

ஆலிகோ என்பது கிரேக்க மொழியாகும், இவை சிறிய அல்லது குறைவாக எனப் பொருள்படும். 

சிறுநீரின்மைநோய் என்பது மருத்துவத்தில் நாள் ஒன்றுக்கு 50மில்லி லிட்ட்ர் குறைவாக சிறுநீர் வெளியேற்றம் எனப் பொருள்படும்.

நோய் கண்டறிதல் அணுகுமுறை 
சிறுநீரகத்தின் மீயொலி ஆய்வைத் தடைசெய்யும் செயல்முறைகளை  தவிர்க்க வேண்டும்.

சிறுநீர்க்குறைநோயை உருவாக்கும்  இயங்குமுறைகள் மூன்று வகைகளாக உலக அளவில் பகுக்கப்படுகின்றன:
 சிறுநீரகத்துக்கு முன்:  சிறுநீரகத்தின் இழையக் குருதிசெறிவுமிகை  (எ.கா. குறைவாகத் தண்னிர் குடிப்பதால் ஏற்படும் நீர்வறட்சி விளைவாகவும்  இதயவழி அதிர்ச்சியாலும், கடும் வயிற்ருப்போக்காலும்], குளூக்கோசு 6 பாசுவேட்டு நீர்வறட்சிக் குறைபாட்டாலும் கடுங்குருதிப்போக்காலும் அல்லது  இழையச் சாவாலும் ஏற்படுவது)
 சிறுநீரகத்தில்:  சிறுநீரகச் செயலிழப்பு ( கடும் இழையக் குருதிசெறிவுமிகை , விரைவான எலும்புச் சிதைவு, மருந்து எடுப்பு  போன்றவற்றால் ஏற்படுவது)
 சிறுநீரகத்துக்குப் பின்: சிறுநீர் பாய்வுத் தடங்கலால் (e.g.  சிறுநீரகவாய்ச் சுரப்பி பருத்தல், புற்றமுக்கச் சிறுநீர்ப் பாய்வு,வளரும் குருதிப்புற்று அல்லது நீர்மத் திரள்வு வழியாக ஏற்படுவது)

அறுவைக்குப் பிந்திய சிறுநீர்க்குறைநோய் 
பெரிய அறுவைக்குப்பின்ஈயல்புச் செயல்பாடுகளை விட மிக குறைவான அளவு சிறுநீர் வெளியேற்றப்படும்.
 நீர்ம / குருதி இழப்பு - இரண்டாம் நிலைக் குஞ்ச வடிகட்டுதல் அளவு குறைவதால் குருதியோட்ட குறைவு அல்ல்து மன அழுத்தம் ஏற்படும்.
 அண்ணீரகப் புறணியின் செயல்களால்  மாற்றுப் பருவக இசைமம்(Na மற்றும் நீர் தக்கவைத்தல்),  எதிர்டிரேரேடிக் இசைமம்(ADH) வெளியிடப்படும்.

கைக்குழந்தைகளில் சிறுநீர்க்குறைநோய் 
சிறுநீர் 1 மி.லி. / கிலோ / எச்  அளவுக்குக் குறைவாக  இருக்கும்போது ஒலியுகூரியா, சிறுநீரில் சிறுநீரகச் செயலிழப்பு ஏற்படுத்தும்.

மேலும் காண்க 
 சிறுநீர்மிகைநோய் (பேரளவிலான சிறுநீர் வெளியேற்றம்)
 சிறுநீரின்மைநோய் (மிகக் குறைவான சிறுநீர் வெளியேற்றம்)

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சிறுநீரக நோய்கள்
எட்வின் ஏ. பீல்

எட்வின் ஆர்தர் பீல் (Edwin Arthur Peel) (1 மார்ச் 1911 - 10 ஜூன் 1992) என்பவர் ஒரு பிரித்தானிய கல்வி உளவியலாளர் ஆவார். அவர் 1950 முதல் 1978 வரை பர்மிங்காம் பல்கலைக்கழகதில் கல்வியியல் பேராசிரியராக பணியாற்றியுள்ளார்.

மேற்கோள்கள் 
 Jason Tomes, ‘Peel,  Edwin Arthur  (1911–1992)’, Oxford Dictionary of National Biography, Oxford University Press,  2004 accessed
 ‘PEEL, Prof. Edwin Arthur’,   Who Was Who,  A & C Black,   1920–2008;     online edn,   Oxford University Press, Dec 2007     accessed 29 Jan 2012
 http://hopc.bps.org.uk/document-download-area/document-download$.cfm?file_uuid=8437CF7A-C1A8-4AAD-1476-F961E49D9883&ext=pdf 

1911 பிறப்புகள்
1992 இறப்புகள்
பிரித்தானிய உளவியலாளர்கள்
டிக் பிளாக்

டிக் பிளாக் {Dick Block} என்பது நியூயார்க்கில் உள்ள நயாகரா கவுண்டியில் உள்ள வட டோனாவாண்டாவில் அமைந்துள்ள ஒரு வரலாற்று வணிகக் கட்டடமாகும். இது 1891 ஆம் ஆண்டு கட்டப்பட்டது. ரோமானிய மறுமலர்ச்சி பாணியில் கட்டப்பட்ட இது மூன்று அடுக்கு மாடியும் மூன்று புகுவழிகளும் கொண்ட சிவப்பு நிறமுடைய செங்கல் கட்டடமாகும். இது வட்டமான சாளரங்கள், மேல்வளைவுகள், வெளிப்பகுதியில் கற்களின் நுணுக்க வேலைப்பாடுகள் மற்றும் அலங்காரச் செங்கல் வேலைப்பாடுகள் ஆகியவற்றை கொண்டுள்ளது. இந்த கட்டடம் விட்கோப் மற்றும் ஹோம்ஸ் நிறுவனம் அறைகலன் கடைக்காகக் கையகப்படுத்திய போது, இதன் முதல் தளம் 1946 ஆம் ஆண்டு புதுப்பிக்கப்பட்டது.

இது 2012 ஆம் ஆண்டு ஐக்கிய அமெரிக்க வரலாற்று இடங்களுக்கான தேசியப் பதிவேட்டில் பட்டியலிடப்பட்டது.

குறிப்புகள்

நியூயார்க் நகரம்
ஐக்கிய அமெரிக்கக் கட்டிடக்கலை
 துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
நிலைக்குழு (இந்தியா)

நிலைக் குழு என்பது நாடாளுமன்ற உறுப்பினர்களை உள்ளடக்கிய ஒரு குழுவாகும். இது ஒரு நிலையான, ஒழுங்குமுறைக் குழுவாகும். இது தற்காலிக குழுக்களின்றி ஒவ்வொரு நாடாளுமன்ற அமா்வுக்கும் நிலைக்குழுக்கள் உள்ளன. அவைகள்  நடைமுறை விதிகள் குழு, அலுவல் அறிவுரைக் குழு,   விதிகள் குழு ஆகியவை அவ்வப்போது நாடாளுமன்ற சட்டத்தின்படி அவ்வபோது அமைக்கப்படுவனவாகும். இந்திய நாடாளுமன்றத்தால் கொடுக்கப்பட்ட வேலையை தானாக முன்வந்து செய்வது மட்டும் அன்றி,  சிக்கலான நிலைகளிலும் இதன் பணி இருக்கும். நாடாளுமன்றக் குழுக்களிலே இதன்பணி அற்புதுமானது.

நாடாளுமன்றத்தின்  மேலவை, மக்களவை (இந்தியா) ஆகிய இரு அவைகளுக்கும்ம், சில விதிவிலக்குகளுடன் இதே போன்ற குழுக்கள் உள்ளன. இக்குழு உறுப்பினா்ளின்மமர்த்தல், பதவி காலம்,  செயற்பாடுகள், நடைமுறைகள் ஆகியவை வரையறுக்கப்பட்டுள்ளன. இந்த நிலைக் குழுக்கள் ஒவ்வொரு ஆண்டும், அல்லது அவ்வப்போதும் மாநிலங்களவை தலைவா்  அல்லது மக்களவையின் தலைவர் அவா்கள் தம்மிடையே கலந்தாலோசித்து தோ்ந்தெடுக்கப்படுவா் அல்லது அமர்த்தப்படுவா்.

இரண்டு வகையான நாடாளுமன்ற குழுக்கள் உள்ளன.  அவை நிலைக்குழு, விளம்பரக் குழு  என்பனவாகும்.

வகைப்பாடு 
நிலைக்குழு குழுக்கள் பரந்த முறையில் பின்வருமாறு வகைப்படுத்தப்படுகின்றன:
 மேலவை நிலைக்குழு
 மக்களவை நிலைக்குழு
 மேலவைக்குக் கீழ் துறை சார்ந்த நிலைக்குழு
 மக்களவைக்குக் கீழ் துறை சார்ந்த நிலைக்குழு.

இதன் பணிகள் 
செயல்பாடுகளை அடிப்படையாகக் கொண்டு, நிலைக் குழுக்கள் பின்வரும் பிரிவுகளில் பரவலாக வகைப்படுத்தப்படுகின்றன:
 விசாரணை செய்யும் குழுக்கள் 
 கூா்ந்து ஆராயும், கட்டுப்படுத்தும் குழுக்கள் 
 அவைகளுக்கான அன்ராடடாலுவல் தொடர்பான குழுக்கள் 
 அவைக்கான அமைதிக் குழு

இதனையும் காண்க
 நாடாளுமன்றக் கூட்டுக் குழு (இந்தியா)
 பொது கணக்குக் குழு (இந்தியா)
 நாடாளுமன்ற மதிப்பீட்டுக் குழு (இந்தியா)
 பொதுத்துறை நிறுவனங்களுக்கானக் குழு (இந்தியா)
 நாடாளுமன்ற நிதிக் குழு (இந்தியா)

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்

இந்திய அரசு அமைப்புகள்
கோளப்பாக்கம் அகத்தீஸ்வரர் கோயில்

அகஸ்தீஸ்வரர் கோயில் 
(Agasteeswarar Temple ) என்பது இந்தியாவில் சென்னை புறநகர் பகுதியான கோளப்பாக்கத்தில் அமைந்துள்ள சிவன் கோயிலாகும்.

இக்கோயிலில் அகத்தியர், சூரியன், வசிஷ்டர் ஆகியோர் வழிபட்டுள்ளனர்.

சந்நிதிகள்
ஆனந்தவல்லி, ஸ்ரீராஜகணபதி, முருகன், நவகிரகங்கள், பைரவர் ஆகிய சந்நிதிகள் உள்ளன.

வினோத வழிபாடு
இக்கோயிலில் சூரியன், பைரவர், சிவபெருமான் ஆகியோரை ஒரே இடத்தில் நின்று தரிசனம் செய்ய பன்னிரெண்டு துவாரங்கள் அமைக்கப்பட்டு இருக்கின்றன.

குறிப்புகள் 
 

காஞ்சிபுரம் மாவட்டத்திலுள்ள சிவன் கோயில்கள்
திருச்சிராப்பள்ளி வருவாய் கோட்டம்

வருவாய் கோட்டம் என்பது இந்தியாவின், தமிழ்நாடின்   திருச்சிராப்பள்ளி மாவட்டத்தில் உள்ள வருவாய் கோட்டம் ஆகும். இக்கோட்டத்தில் திருச்சி மேற்கு வட்டம், திருச்சி கிழக்கு வட்டம்,  திருவெறும்பூர் வட்டம் ஆகிய பகுதிகள் அடங்கும்.

மேற்கோள்கள் 
 
திருச்சிராப்பள்ளி மாவட்ட வருவாய் கோட்டங்கள்